ອີຣ່ານວ່າ ຕົນຈະບໍ່ຍຸຕິ ການກັ່ນ ທາດຢູເຣນຽມ (ວີດີໂອ)
ອີຣ່ານກ່າວວ່າ ການ​ເຈລະຈາ​ຢ່າງ​ຈິງ​ຈັງ ກ່ຽວ​ກັບ​ໂຄງການ​ນິວ​ເຄລຍຂອງຕົນ ບໍ່​ສາມາດ​ເກີດ​ຂຶ້ນ​ໄດ້ ຈົນ​ກວ່າຈະມີ​ການ​ຟື້ນຟູ ຄວາມ​ໄວ້​ເນື້ອ​ເຊື່ອ​ໃຈ​​ກັນ.
ຮອງລັດຖະມົນຕີວ່າການຕ່າງປະເທດອີຣ່ານ ກ່າວວ່າ ການເຈ ລະຈາຢ່າງຈິງຈັງກ່ຽວກັບໂຄງການນິວເຄລຍຂອງຕົນບໍ່ສາມາດ ເກີດຂຶ້ນໄດ້ ຈົນກວ່າວ່າມີການຟື້ນຟູຄວາມໄວ້ເນື້ອເຊື່ອໃຈ ລະ ຫວ່າງຄະນະເຈລະຈາຂອງອີຣ່ານ ແລະນານາຊາດ ຊຶ່ງຈະພົບ ປະກັນອີກ ໃນວັນພະຫັດມື້ນີ້ ທີ່ນະຄອນເຈນີວາ ນອກນັ້ນ ທ່ານ Abbas Araqchi ຍັງກ່າວອີກວ່າ ອີຣ່ານ ຈະບໍ່ໂຈະໂຄງການກັ່ນທາດ ຢູເຣນຽມຂອງຕົນ ເພື່ອໃຫ້ເປັນສ່ວນນຶ່ງ ຂອງຂໍ້ຕົກລົງໃດໆທັງສິ້ນ ທັງ 5 ປະເທດສະມາຊິກຖາວອນ ຂອງສະພາຄວາມໝັ້ນຄົງອົງການສະຫະປະຊາຊາດ ບວກກັບເຢຍຣະມັນ ຕ້ອງການທີ່ຈະໃຫ້ມີການຕົກລົງຊົ່ວຄາວ ທີ່ຮຽກຮ້ອງໃຫ້ອີຣ່ານຍຸຕິ ການກັ່ນທາດຢູເຣນຽມສ່ວນນຶ່ງ ແລະຍອມຮັບເອົາການກວດກາຫຼາຍຂຶ້ນ ເພື່ອແລກປ່ຽນ ກັບການຜ່ອນຜັນການລົງໂທດແບບຈໍາກັດ ລັດຖະມົນຕີວ່າການຕ່າງປະເທດຂອງຝຣັ່ງ ທ່ານ Lauren Fabius ໄດ້ກ່າວ ໃນການ ໃຫ້ສໍາພາດທາງໂທລະພາບ ໃນວັນພະຫັດມື້ນີ້ ຊຶ່ງທ່ານຫັວງວ່າ ການຕົກລົງດັ່ງກ່າວນີ້ ອາດສາມາດບັນລຸເປົ້າກັນໄດ້ ແຕ່ວ່າ ມັນຕ້ອງໜັກແໜ້ນແລະແນ່ນອນ ທ່ານ Fabius ກ່າວວ່າ: ການພົບປະກັນຮອບຫຼ້າສຸດ ແມ່ນເລີ່ມຂຶ້ນໃນວັນພຸດວານນີ້ ໂດຍສືບຕໍ່ຈາກການເຈລະ ຈາຮອບທໍາອິດ ທີ່ໄດ້ຈົບລົງໃນ 2 ອາທິດກ່ອນ ໂດຍປາສະຈາກຮ່ອງຮອຍຂອງຄວາມ ຄືບໜ້າໃດໆ ພວກນັກວິເຄາະກ່າວວ່າ ການເຈລະຈາໄດ້ປະສົບກັບຄວາມລົ້ມແຫຼວ ຊຶ່ງສ່ວນໃຫຍ່ແລ້ວ ເປັນຍ້ອນຝຣັ່ງກ່າວວ່າ ການຕົກລົງກັນຂັ້ນຕົ້ນທີ່ພວມໄດ້ຮັບການ ພິຈາລະນານັ້ນ ບໍ່ໄດ້ຕັດໂຄງການກັ່ນທາດຢູເຣນຽມຂອງອີຣ່ານລົງຢ່າງພຽງພໍເທື່ອ